b'\n_START_ARTICLE_\nStara \xc5\xa1panska trgovska pot\n_START_SECTION_\nZgodovina\n_START_PARAGRAPH_\nPot je kombinacija znanih poti, ki so jih uporabljali \xc5\xa1panski raziskovalci, lovci in trgovci z ljudstvom Ute in drugimi indijanskimi plemeni. Vzhodna obmo\xc4\x8dja, kar je postalo znano kot Stara \xc5\xa1panska trgovska pot, vklju\xc4\x8dno jugozahodni Kolorado in jugovzhodni Utah, je raziskoval Juan Maria de Rivera leta 1765. Fran\xc4\x8di\xc5\xa1kanska misijonarja Francisco Atan\xc3\xa1sio Dom\xc3\xadnguez in Silvestre V\xc3\xa9lez de Escalante sta neuspe\xc5\xa1no posku\xc5\xa1ala potovati v Kalifornijo, kjer je pravkar nastajalo naselje, pri \xc4\x8demer sta Santa Fe zapustila leta 1776 in opravila vso pot po Veliki kotlini blizu jezera Utah, preden sta se vrnila preko Arizona Strip. Druga odprava pod fran\xc4\x8di\xc5\xa1kanskim misijonarjem Franciscom Garc\xc3\xa9som in kapitanom Juan Bautista de Anzom je raziskala in trgovala v ju\xc5\xbenem delu regije, iskala kraj\xc5\xa1e in manj naporne poti po gorah in pu\xc5\xa1\xc4\x8davah, ki so povezale Sonoro z Novo Mehiko in Kalifornijo, vendar niso postale del Stare \xc5\xa1panske trgovske poti, z izjemo nekaterih delov skozi pu\xc5\xa1\xc4\x8davo Mojave.  Odsek poti v Kaliforniji, od reke Kolorado \xc4\x8dez Mojave in v San Bernardino so uporabili prvi Ameri\xc4\x8dani,  da bi dosegli Kalifornijo po kopnem. Ekspedicijo je vodil Jedediah Smith novembra 1826.  Odsek poti skozi pu\xc5\xa1\xc4\x8davo Mojave je danes pot za terenska vozila in se imenuje Mojave Road._NEWLINE_Pot povezuje Novo Mehiko s Kalifornijo in kombinira podatke \xc5\xa1tevilnih raziskovalcev, in so jo odprli v letih 1829-30, ko je trgovec Antonio Armijo iz Santa Feja vodil trgovsko odpravo 60 mo\xc5\xa1kih in 100 mul v Kalifornijo. Uporabo bli\xc5\xbenjice, ki jo je odkril Rafael Rivera leto prej, je Armijo zdru\xc5\xbeil v pot, ki je povezovala pot Rivere in ekspedicije Dom\xc3\xadnguez-Escalanteja in raziskovanja Jedediah Smitha s pristopom do misijona San Gabriel skozi Mojave vzdol\xc5\xbe reke Mojave. Po tem datumu so pot za\xc4\x8deli uporabljati trgovci kot obi\xc4\x8dajno enoletno povratno potovanje.  Po vrnitvi Antonia Armija, je guverner Nove Mehike takoj prenesel uspeh svojim nadrejenim v Ciudad de Mexico. Za nagrado je guverner uradno imenoval Armijo kot "poveljnika za odkritje poti v Kalifornijo"._NEWLINE_Po uspe\xc5\xa1ni trgovski ekspediciji se je za\xc4\x8dela trgovina med Santa Fejem in Los Angelesom \xc5\xa1iriti. Skupina je bila obi\xc4\x8dajno sestavljena iz v Santa Fe natovorjenih mul in spremljevalcev: z 20 do 200 mo\xc5\xbemi, s pribli\xc5\xbeno dvakrat toliko mulami, ki so prina\xc5\xa1ali iz Nove Mehike blago Indijancev - ro\xc4\x8dno tkana ogrinjala (serapes) in odeje v Kalifornijo. Kalifornija je imela veliko konj in mul, ki so \xc5\xbeiveli v divjini, in s katerimi so trgovali za ro\xc4\x8dno tkane indijske izdelke. Obi\xc4\x8dajno sta bili za enega konja potrebni dve odeji, ve\xc4\x8d odej so zahtevali za mulo. Kalifornija ni imela skoraj nobene predelovalne industrije volne zato so bili tkani izdelki dobrodo\xc5\xa1lo blago. Trgovci so obi\xc4\x8dajno zapustili Novo Mehiko v za\xc4\x8detku novembra, da so izkoristili zimske mesece za pre\xc4\x8dkanje pu\xc5\xa1\xc4\x8dave in bi prispeli v Kalifornijo v za\xc4\x8detku februarja. Kalifornijo os zapustili v za\xc4\x8detku aprila, da bi prepotovali \xc4\x8dim ve\xc4\x8d poti, preden so, zaradi taljenja snega, reke preve\xc4\x8d narasle. Karavana je bila pogosto sestavljena iz nekaj sto do nekaj tiso\xc4\x8d konj in mul. Za potovanja iz Nove Mehike v Kalifornijo so uporabljali dele poti v poznih 1830-tih, ko je trgovina s pastmi za\xc4\x8dela zamirati. Pot je bila uporabljena tudi za nezakonite namene in sicer za napade kalifornijskih kmetov za konje in za obse\xc5\xbeno trgovino s su\xc5\xbenji. Te racije konj so izvajali Mehi\xc4\x8dani, ex-lovci in indijanska plemena, ki so skupaj ukradla ve\xc4\x8d sto do ve\xc4\x8d tiso\xc4\x8d konjev v enem napadu. Indijance, obi\xc4\x8dajno \xc5\xbeenske in otroke, so ujeli in prodali mehi\xc5\xa1kim ran\xc4\x8derjem tako v Kaliforniji kot Novi Mehiki za gospodinjske pomo\xc4\x8dnice. V trgovini s su\xc5\xbenji so sodelovali tako mehi\xc5\xa1ki trgovci kot indijanski vodniki. Posledice te trgovine z ljudmi so imele dolgotrajen u\xc4\x8dinek na tiste, ki so \xc5\xbeiveli ob poti, tudi po tem, ko ta ni bila ve\xc4\x8d v uporabi. Ob\xc4\x8dasni spopadi Indijancev s trgovci ob poti so bili pogosto posledica trgovanja z ljudmi._NEWLINE_John C. Fremont, "The Great Pathfinder,\xc2\xab\xc2\xa0je prepotoval pot, ki jo je vodil Kit Carson leta 1844 in jo opisal v svojih poro\xc4\x8dilih napisanih v pribli\xc5\xbeno 1848. Trgovina Nova Mehika -  Kalifornija se je nadaljevala do sredine 1850-tih, ko so za\xc4\x8deli uporabljati tovorne vozove in razvili tovorne ceste na starih trasah trgovskih poti. Leta 1846 sta tako Nova Mehika kot Kalifornija postali del ZDA kot posledica mehi\xc5\xa1ko-ameri\xc5\xa1ke vojni leta 1846-1848. Po letu 1848  se je veliko \xc5\xa1tevilo mormonov - priseljencev, naselilo v Utah, Nevado in Kalifornijo vzdol\xc5\xbe poti, in tako vplivali tako na trgovinske interese kot strpnost do su\xc5\xbeenjstva ameri\xc5\xa1kih domorodcev. Krajevna imena, ki se uporabljajo v tem \xc4\x8dlanku se nana\xc5\xa1ajo na dana\xc5\xa1nje dr\xc5\xbeave in skupnosti. Obstajalo je nekaj (\xc4\x8de sploh) naselij ob poti do leta 1850, mnoge geolo\xc5\xa1ke zna\xc4\x8dilnosti ob poti pa ohranjajo svoje \xc5\xa1panske oznake.\n_START_SECTION_\nPot Armijo\n_START_PARAGRAPH_\nPot Armijo je del Stare \xc5\xa1panske trgovske poti, ki jo je dolo\xc4\x8dil Antonio Armijo leta 1829 in te\xc4\x8de severozahodno in zahodno od Santa Feja na obmo\xc4\x8dju Four Corners, pre\xc4\x8dka severno od Carrizo Mountains do dana\xc5\xa1njega Kayenta. Pot nato poteka na prelaz Marsh Pass in ob reki Kolorado, kjer so popotniki pre\xc4\x8dkali plitvino nad dana\xc5\xa1njim jezom Glen Canyon Dam. Nadaljuje se proti zahodu do Pipe Spring in na dana\xc5\xa1njega St George, Utah, pot nato sledi reki Virgin do reke Kolorado preden se obrne na zahod, do Pahrump Valley in Tecopa in nato proti jugu do reke Mojave. \xc4\x8ce so bili deli reke Mojave suhi, so lahko popotniki v\xc4\x8dasih na\xc5\xa1li vodo s kopanjem v stari strugi. Pot je sledila reki do to\xc4\x8dke vzhodno od prelaza Cajon Pass, kjer se je vzpela in pre\xc4\x8dkala gore San Bernardino Mountains pri Monument Peak. Spustila se je do Sycamore Grove ob ustju Cajon Pass, kjer je pot dosegla obalne ravnice, se obrnila proti zahodu ob vzno\xc5\xbeju gorovja San Gabriel Mountains, kjer sta se nahajala misijona San Gabriel Arc\xc3\xa1ngel in El Pueblo de Los Angeles v Kaliforniji.\n_START_SECTION_\nGlavna pot\n_START_PARAGRAPH_\nGlavna pot (imenovana tudi Centralna pot ali Severna pot) Stare \xc5\xa1panske trgovske poti se je izognila te\xc5\xbeje prehodnim kanjonom, ki jih je pre\xc4\x8dkala Por Armijo. Prva sta jo prepotovala leta 1830 William Wolfskill in George Yount. Pot poteka severozahodno od Santa Fe do jugozahodnega Kolorada, mimo pogorja San Juan Mountains, Mancos in Dove Creek, kjer vstopi Utah v bli\xc5\xbeini dana\xc5\xa1njega Monticella. Pot se je nato usmerila proti severu po te\xc5\xbeavnem terenu Spanish Valley blizu dana\xc5\xa1njega Moaba, Utah, kjer je trajekt pre\xc4\x8dkal globoko in \xc5\xa1iroko reko Kolorado in se nato obrnila severozahodno do prehoda na podobno veliki in nevarni reki Green v bli\xc5\xbeini dana\xc5\xa1njega Green River, Utah . Pot se je nato spustila skozi (ali v okolici) San Rafael Swell, najsevernej\xc5\xa1e to\xc4\x8dke poti. Vstop v Great Basin v Utahu je bil preko kanjona Salina Creek, kjer je pot zavila proti jugozahodu slede\xc4\x8d rekam Sevier, Santa Clara, Virgin na severni bregi reke Kolorado. Tam bi ji sledili do vasi Mohave (pod dana\xc5\xa1njim Laughlin) in nadalje med izviri vzdol\xc5\xbe Poti Mojave do jezera Soda in reke Mojave. Druga varianta bi lahko sledila Pot Armijo, se preusmerila JZ iz Kolorada v Las Vegas Wash, skozi prelaz Jean Pass v Goodsprings Valley, nato pa skozi prelaz Wilson Pass, prek Mesquite Valley in California Valley, skozi Emigrant Pass do Resting Springs, Salt Springs, in Bitter Spring (ki so bile v\xc4\x8dasih suhe), vsak okoli dan potovanja narazen po pu\xc5\xa1\xc4\x8davi Mojave. Po tem pa po dolgi poti \xc4\x8dez Alvord Mountain in dol v Spanish Canyon, preko preostale pu\xc5\xa1\xc4\x8dave, kjer je dosegla le ob\xc4\x8dasno zanesljivo reko Mojave in se pridru\xc5\xbeila poti Wolfskill / Yount, slede\xc4\x8d reki navzgor in preko San Bernardino Mountain in obalne doline do Los Angelesa. _NEWLINE_\xc5\xa0e zadnja sprememba te poti je bila, da je sledila poti Johna C. Fr\xc3\xa9monta proti vzhodu iz leta 1844. Njegova ekspedicija je zapustila Pot Armijo na Resting Spring in se obrnila na SV po pre\xc4\x8dkanju prelaza Emigrant Pass, skozi California Valley na to Stump Spring in \xc4\x8dez Pahrump Valley, v gore do Mountain Springs, Cottonwood Spring, v Las Vegas Springs. Nato je pre\xc4\x8dkala suhih 50 milj po reki Muddy preden je ponovno vstopila na glavno poti na reki Virgin. Ta pot je re\xc5\xa1ila velike razdalje zaradi preusmeritve sledenja reki Kolorado in je kasneje postala smer Mormonske vozna cesta med Salt Lake Cityjem in Los Angelesom.\n_START_SECTION_\nSeverna smer\n_START_PARAGRAPH_\nSeverni krak Stare \xc5\xa1panske trgovske poti je bil ustanovljen s trgovci in lovci, ki so uporabljali indijanske in \xc5\xa1panske kolonialne poti. Potekal je od Sante Fe na sever do Taosa in \xc5\xa1e dalje v San Luis Valley, Kolorado. Karavane os nato vodili proti zahodu do dana\xc5\xa1njega Saguache, pre\xc4\x8dkali Continental Divide na prelazu Cochetopa Pass in nato skozi dana\xc5\xa1nja Gunnison in Montrose do Uncompahgre Valley. Pot je nato sledila reko Gunnison do dana\xc5\xa1njega Grand Junction, kjer je reka Colorado naredila plitvino, nato pa na zahod, da bi se pridru\xc5\xbeila glavni poti vzhodno od reke Green. Severni krak je kasneje postal interes raziskovalcev, ki so iskali primerne trase za transkontinentalno \xc5\xbeeleznico vzdol\xc5\xbe 38. vzporednika. Samo leta 1853 so tri lo\xc4\x8dene odprave raziskovale Severni krak nad prelazom Cochetopa Pass. Te skupine so vodili poro\xc4\x8dnik Edward Fitzgerald Beale, kapitan John Williams Gunnison in John C. Fremont.\n_START_SECTION_\nPoznej\xc5\xa1e smeri\n_START_PARAGRAPH_\nUporaba Stare \xc5\xa1panske trgovske poti med letoma 1829 in 1848 je pripeljala do \xc5\xa1tevilnih razli\xc4\x8dic, ki so potnikom omogo\xc4\x8dale la\xc5\xbejo pot. Ne glede na pot, je Stara \xc5\xa1panska trgovska pot pre\xc4\x8dka ve\xc4\x8d gorovij, \xc5\xa1la skozi suhe odseke z omejeno travo in v\xc4\x8dasih z omejeno vodo, pre\xc4\x8dkala dve pu\xc5\xa1\xc4\x8davi in je bila pogosto polna kosti konjev, ki so umrli od \xc5\xbeeje.  Zahodne dele so lahko uporabljali le delno zanesljivo v zimskem \xc4\x8dasu, ko je de\xc5\xbeevalo ali sne\xc5\xbeilo in se je v pu\xc5\xa1\xc4\x8davi nabrala voda. V poletnih mesecih pogosto ni bilo vode in neznosna vro\xc4\x8dina je lahko ubijala. Povratna pot na eno leto je bilo pribli\xc5\xbeno vse, kar je bilo mogo\xc4\x8de. Po letu 1848, so dele poti uporabili za dostop v Kalifornijo v zimskem \xc4\x8dasu, ko so bile druge poti zaprte zaradi snega.\n_START_SECTION_\nZgodovinsko ohranjanje in spomin\n_START_PARAGRAPH_\nLeta 1988 je bil del poti v Arches National Park zapisan v Nacionalni register zgodovinskih krajev (National Register of Historic Places). _NEWLINE_Leta 2001 je bil del poti, ki poteka po vsej Nevadi od meje Arizone do Kalifornije (znan kot "Stara \xc5\xa1panska trgovska pot - Mormon Road Historic District") vpisana v Nacionalni register zgodovinskih krajev. _NEWLINE_Stara \xc5\xa1panska trgovska pot je postala petnajsta nacionalna zgodovinska pot po sklepu Kongresa sprejet Senat Bill 1946 in po podpisu predsednika George W. Busha, v decembru 2002._NEWLINE_\xc4\x8ceprav je ostalo le nekaj sledov poti zgodnjih trgovcev, na pot zdaj spominja ve\xc4\x8d lokalnih uli\xc4\x8dnih in cestnih imen in \xc5\xa1tevilne zgodovinske oznake v dr\xc5\xbeavah, ki jih pre\xc4\x8dka. Delu cest US 160 v Koloradu in US 191 v Utahu so podobno imenovani.'